Karol Ondriaš

RNDr. **Karol Ondriaš**, DrSc. (* 30. marec 1952, Žitavany) je bývalý poslanec Národnej rady Slovenskej republiky.

## Profesionálna kariéra
V rokoch 1958 až 1967 navštevoval ZDŠ v Zlatých Moravciach. Po skončení základnej školy sa učil za drevorubača na Lesníckom odbornom učilišti vo Veličnej v okrese Dolný Kubín. V roku 1968 nastúpil na Strednú lesnícku technickú školu v Liptovskom Hrádku. Štúdium ukončil maturitou. Na Prírodovedeckej fakulte Univerzity Komenského v Bratislave v rokoch 1972 až 1977 študoval odbor fyzika, špecializáciu biofyzika. V roku 1984 vykonal rigoróznu skúšku a bol mu udelený titul RNDr. O rok neskôr, 24. apríla 1985 obhájil kandidátsku dizertačnú prácu na tému „Biofyzikálna analýza membránových účinkov lokálnych anestetík“ a získal vedeckú hodnosť kandidát vied (CSc.). 19. októbra 1998 na Univerzite Komenského získal vedeckú hodnosť „doktor fyzikálno-matematických vied“ (DrSc.) za tému doktorskej dizertačnej práce „Antioxidačné vlastnosti niektorých farmakologicky aktívnych látok“.

*19771996, vedecký pracovník Ústav experimentálnej farmakológie (ÚEF) SAV, Bratislava
*19791980,  7. medzinárodný kurz vo vybraných oblastiach biológie, The HUN Biological Research Centre, Szeged, Maďarsko
*19881990, študijný pobyt na „The Connecticut University Health Center, Dept. Medicine, CT, USA“ v obore elektrofyziológia.
*19921996, študijný a pracovný pobyt na „The Mount Sinai Medical Center, Dept. Molecular Medicine, New York, NY, USA“ v obore molekulárna elektrofyziológia.
*19972002, niekoľkotýždňové pozvané pobyty „Research assistant professor“ na Columbia University, New York, NY, USA v obore molekulárna elektrofyziológia.
*19962015, Ústav molekulárnej fyziológie a genetiky, SAV v Bratislave, vedúci vedecký pracovník vo funkcii vedúceho Laboratória vnútrobunkových iónových kanálov, ÚMFG SAV.
*2008akademik Učenej spoločnosti Slovenska
*2015doteraz, pracuje ako vedúci vedecký pracovník na: Ústav klinického a translačného výskumu, Biomedicínske centrum SAV, Bratislava

## Knižné publikácie
* Všeobecné kecy, fakty a nezodpovedané otázky
* My, motroci XXI. storočia, takto prisaháme
* Bohovia súčasných mytológií a komunizmus
* Zamatová revolúcia a rodeo Veľkých samcov
* Človek alias programovaný biologický stroj a jeho lásky
* V zátiší modrých vlajok víťazstiev
* Socializmus verzus kapitalizmus. Hry, sex a terorizmus.
* The Brain, Consciousness & Illusion of Truth
* Crimes of Democracy versus Crimes of Communism
* Vytunelovaní
* Hahaha – V zátiší modrých vlajok víťazstiev
* Víťazstvo „demokracie“ po 25 rokoch. Komunistický zázrak vs BoPKoTi.
* e-kniha: Komunistické a ateistické blogy 2005-2021.
* e-kniha: Tri e-knižky 2002-2009. Scény z virtuálnej reality?
* e-kniha: The incredible communist miracle in Eastern Europe. And the democratic age of Homo idioticus
* e-kniha: Šesť e-Knižiek 1996 – 2015. O komunistickom zázraku novej humánnej civilizácii
* e-kniha: Mimozemšťan Vesmirňák a komunista Jano zachraňovali svet
* e-kniha: Zoznam komunistických podnikov 1948-1989, aktualizácia 28. jún 2025.

## Politická kariéra
Karol Ondriaš bol zvolený za poslanca NR SR vo volebnom období 20022006 za KSS. Bol členom Výboru NR SR pre životné prostredie a ochranu prírody a Výboru NR SR pre európske záležitosti. V rokoch 20022006 bol podpredsedom KSS. Po dvojročnom pôsobení ako radového člena strany bol v roku 2008 opätovne zvolený za člena Ústredného výboru KSS. Kandidát vo voľbách do Európskeho parlamentu dňa 6. júna 2009.

## Referencie

## Externé odkazy
* Karol Ondriaš - osobná stránka

Kategória:Slovenskí politici
Kategória:Politici KSS
Kategória:Poslanci NR SR (2002 – 2006)
Kategória:Pracovníci Slovenskej akadémie vied
Kategória:Riadni členovia Učenej spoločnosti Slovenska
Kategória:Absolventi Prírodovedeckej fakulty Univerzity Komenského
Kategória:Osobnosti zo Žitavian